Trūbakiai

Trūbakiai – kaimas šiaurinėje Skuodo rajono savivaldybės dalyje, 8 km į šiaurės rytus nuo Skuodo, prie Latvijos sienos.

Kaimas plyti Latvijos pasienyje, Apšės kairiajame krante. Rytuose ribojasi su Klaišiais, pietuose – su Pakalniškiais, vakaruose – su Narvydžiais. Vakariniu žemiu pakraščiu teka Apšės kairysis intakas Dabrupis. Už jo, į šiaurės vakarus nuo kaimo stūkso Indrėkiškės miškas.

 Etimologija 

Kaimas vadintas dviem vardais: Trūbakiais ir Ivoniškė (Ivaniškiais) . Sutinkamas ir dvigubas pavadinimas: Jwaniszki albo Trubakie (Ivaniškiai arba Trūbakiai, 1846 m.), Trubakių (Ivoniškės) km. (1923 m.) ir pan. Pirmasis vardas kilo iš asmenvardžio Trūbakis, o antrasis – iš kito asmenvardžio Ivonas (Ivanas) daugiskaitinės formos.

 Istorija 

Kaimas susiformavo XVI a., valakų reformos metu. Priklausė Skuodo dvarui, valsčiui ir parapijai.

1846 m. buvo 12 dūmų,Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – Str. 155 1870 m. – 56 prievolininkai,Списокъ мировыхъ участковъ и волостей Ковенской губерніи, составленъ въ 1870 году. – C. 86 1923 m. – 57 ūkiai.Lietuvos apgyventos vietos. – Kaunas, 1923. – P. 121

1955 m. atidaryta pradinė mokykla.Trūbakiai. – Mažoji lietuviškoji tarybinė enciklopedija. – Vilnius 1971. – T. 3. – P. 578

 Gyventojai 

 Kultūros paveldas 
 Trūbakių senosios kapinės, vadinamos Maro kapais (XVI–XVIII a.).
 Koplytėlė su 2 Pietos ir 2 angeliukų skulptūromis (XIX a.).Lietuvos TSR kultūros paminklų sąrašas. – Vilnius, 1973. – P. 746


 Šaltiniai 

 Nuorodos 
 Kultūros vertybių registras: Koplytėlė su Pietos (2 skulpt.) ir 2 angeliukų skulptūrėlėmis, Skuodo r. sav., Trūbankių k., (Skuodo sen.)

Kategorija:Skuodo rajono savivaldybės gyvenvietės